
A V I Z

asupra proiectului de Lege pentru respingerea Ordonanţei de urgenţă a Guvernului nr.259/2000 privind  organizarea şi finanţarea rezidenţiatului, stagiaturii şi activităţii de cercetare medicală în sectorul sanitar.
În conformitate cu prevederile art.89 şi 107  din Regulamentul Camerei Deputaţilor, Comisia juridică, de disciplină şi imunităţi a fost sesizată,  spre dezbatere şi avizare, în procedură de urgenţă,  cu proiectul de Lege pentru respingerea Ordonanţei de urgenţă a Guvernului nr.259/2000 privind  organizarea şi finanţarea rezidenţiatului, stagiaturii şi activităţii de cercetare medicală în sectorul sanitar , trimis cu adresa nr.392 din 27 august 2001,  înregistrată sub nr.920/XVIII/11 din  27  august 2001.



Potrivit prevederilor art.60 din Regulamentul Camerei Deputaţilor, comisia a dezbătut proiectul de lege, menţionat mai sus, în şedinţa din 5 septembrie  2001.



Membrii comisiei au examinat proiectul de lege adoptat de Senat, expunerea de motive şi conţinutul ordonanţei de urgenţă.


În urma dezbaterilor, cu majoritate de voturi, s-a hotărât avizarea favorabilă a proiectului de lege în forma adoptată de Senat   în şedinţa din 26 iunie 2001. 



În raport de obiectul şi conţinutul său, proiectul de lege face parte din categoria legilor ordinare.

                VICEPREŞEDINTE,                      SECRETAR,

               dr.Florina Ruxandra Jipa            Carmen Dumitriu

             consilier

      Diaconu Dumitra

